
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 124
                                                                din 25 iulie 2019
privind aprobarea acordării finanţării nerambursabile din fonduri publice alocate pentru activități de interes local, pentru proiectul „Funcționarea internatului Gaudeamus în 2019”, depus de către Fundația Cultural Științifică Gaudeamus, în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 20.076/17.07.2019 şi la Consiliul Local Sighișoara cu nr. 20.082/17.07.2019, de referatul de aprobare, înregistrat cu nr. 20.077/17.07.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ;

Având în vedere prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare;

Având în vedere prevederile Regulamentului privind regimul finanţărilor nerambursabile alocate de la bugetul local al municipiului Sighişoara pentru activităţi nonprofit de interes local, aprobat prin Hotărârea Consiliului Local Sighișoara nr. 59/11.04.2017;

Având în vedere Hotărârea Consiliului Local Sighișoara nr. 72 din 25 aprilie 2019 privind aprobarea bugetului general al unității administrativ - teritoriale pe anul 2019;

Având în vedere Hotărârea Consiliului Local Sighișoara nr. 81 din 28 aprilie 2016 pentru aprobarea ”Regulamentului privind regimul finanţărilor nerambursabile alocate de la bugetul local al municipiului Sighişoara pentru activităţi nonprofit de interes local”;

Având în vedere Dispoziția Primarului Municipiului Sighișoara nr. 353/18.05.2017 pentru reorganizarea Comisiei de evaluare și selecționare a proiectelor de finanțare nerambursabilă alocate de la bugetul local al municipiului Sighișoara pentru activități nonprofit de interes local și a Comisiei de soluționare a contestațiilor;

Având în vedere cererea de finanţare formulată de Fundația Cultural Științifică Gaudeamus, înregistrată la Municipiul Sighişoara cu nr. 17.158/19.06.2019, în temeiul Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, prin care a solicitat finanţarea de la bugetul local al municipiului Sighişoara, a proiectului „Funcționarea internatului Gaudeamus în 2019”, cu suma de 57.468 lei, conform Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general;

Având în vedere procesele - verbale ale Comisiei de selecție și evaluare a proiectelor de finanţare nerambursabilă alocate de la bugetul local al Municipiului Sighişoara pentru activități nonprofit de interes local, de stabilire a proiectelor selecționate, înregistrate la Municipiul Sighișoara cu nr. 18.575/VI/2/03.07.2019 și nr. 18.758/VI/2/05.07.2019; 

Având în vedere că, în urma evaluării proiectelor de către Comisia de selecție și evaluare a proiectelor de finanţare nerambursabilă alocate de la bugetul local al Municipiului Sighişoara pentru activități nonprofit de interes local, numită prin Dispoziția Primarului Municipiului Sighișoara nr. 353/18.05.2017 pentru reorganizarea Comisiei de evaluare și selecționare a proiectelor de finanțare nerambursabilă alocate de la bugetul local al municipiului Sighișoara pentru activități nonprofit de interes local și a Comisiei de soluționare a contestațiilor, din cele două proiecte depuse, a fost selecționat un singur proiect pe domeniul Învățământ, respectiv, proiectul „Funcționarea internatului Gaudeamus în 2019”, depus de către Fundația Cultural Științifică Gaudeamus, în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare;
           Având în vedere Raportul de specialitate al Biroului Juridic, înregistrat cu nr. 20.084/VI/2/17.07.2019, prin care se justifică aprobarea acordării finanţării nerambursabile din fonduri publice alocate pentru activități de interes local, pentru proiectul „Funcționarea internatului Gaudeamus în 2019”, depus de către Fundația Cultural Științifică Gaudeamus, în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare;
            Având în vedere avizele favorabile ale comisiilor de buget, comerț, socială și juridică;
În temeiul prevederilor art. 129 (2) lit. „d”, (7) lit. „a”, (14), art. 139 (1) și (3) și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ,
H O T Ă R Ă Ş T E:
Art. 1. Se aprobă acordarea finanţării nerambursabile din fonduri publice alocate pentru activități de interes local, pentru proiectul „Funcționarea internatului Gaudeamus în 2019”, depus în baza Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, de către Fundația Cultural Științifică Gaudeamus, în cursul lunii iunie 2019, în cuantum de 51.721,20 lei.

Art. 2. Se aprobă încheierea contractului de finanțare nerambursabilă din bugetul local al Muncipiului Sighișoara a activităților nonprofit de interes local, potrivit contractului cadru din Anexa nr. 2, care face parte integrantă din Hotărârea Consiliului Local Sighișoara nr. 81/28.04.2016, între Municipiul Sighișoara, în calitate de finanțator și Fundația Cultural Științifică Gaudeamus, în calitate de beneficiar.

Art. 3. Se mandatează Primarul Municipiului Sighișoara, domnul Mălăncrăvean Ovidiu-Dumitru, cu încheierea și semnarea contractului de finanțare nerambursabilă din bugetul local al Muncipiului Sighișoara a activităților nonprofit de interes local. 


Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcţia Relaţii Publice şi Comunicare, Biroul Buget, Contabilitate, Salarizare –  Direcţia Economică, Biroul Juridic, Biroul Achiziţii, Accesare Fonduri Europene, Management Proiecte și membrii Comisiei de evaluare și selecționare a proiectelor de finanțare nerambursabilă alocate de la bugetul local al municipiului Sighișoara pentru activități nonprofit de interes local, precum și Fundația Cultural Științifică Gaudeamus.


Art. 5. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.

PREŞEDINTE DE ŞEDINŢĂ,

  

         Buzogany Erzsebet        

                                Contrasemnează/Avizat pentru legalitate

          SECRETAR GENERAL,



                     Bizo Anca
(Prezenta s-a adoptat cu 10 voturi ”pentru”, 3 voturi ”împotrivă” și 6 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcţia Relaţii Publice şi Comunicare;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Juridic;

  1 ex. Biroul Achiziţii, Accesare Fonduri Europene, Management Proiecte;

  6 ex. membrii și secretarul Comisiei de evaluare și selecționare a proiectelor de finanțare nerambursabilă alocate de la 

                                                          bugetul local al municipiului Sighișoara pentru activități nonprofit de interes local;

  1 ex. Fundația Cultural Științifică Gaudeamus.

17 ex.

B.A. 

